# Cradle Of Filth

### от Уикипедия, свободната енциклопедия

„Крадъл Оф Филт“ („Cradle Of Filth“) е британска музикална група.

## [редактиране] История

Заражда се през 1991 г в Съфолк, Англия. Групата е основана от Дани (вокал), Джон (бас), Дарън (барабани), Робин(китара) и братята Пол Райън (китара) и Бенджамин Райън (клавири).

През 1992 бандата издава не много успешно демо „Invoking the Unclean“, след което Робин напуска състава. Записано е ново демо — „Orgastic Pleasures“, този път далеч по-успешно, и лейбълът Tombstone Records заявява интерес към „Крадъл Оф Филт“, но до договор така и не се стига. Разочарован, Джон напуска групата, за да развива самостоятелна кариера, докато Робин се завръща като басист, а втората китара е поета от Пол Алъндър. В края на годината групата записва трето демо, озаглавено „Total Fucking Darkness“, което е и най-силното на бандата за това време. Междувременно Дарън е сменен от Никълъс на барабаните. Последният днес е легендарен с уникалната си скорост и техника.

В крайна сметка групата подписва с фирмата „Cacophonous Records“ и през 1994 е издаден дебютният албум „The Principle Of Evil Made Flesh“, обединяващ готически клавири, метъл рифове и вампирски имидж. Самите членове на „Крадъл оф филт“ признават, че творчеството им е вдъхновено от групите „Батори“, „Селтик Фрост“ и „Дайъманда Галас“, както и от литературните гении на автори като Лорд Байрон, Фридрих Ницше, Брам Стоукър и Шарл Бодлер. Дебютът (продаден в над 30 000 копия) получава високо признание и утвърждава „Крадъл Оф Филт“ като една от най-обещаващите блек групи.

Тогава се появяват сериозни разногласия между музикантите и братята Райън заедно с Пол Алъндър напускат групата поради лични разногласия с останалите членове. Скоро съставът е попълнен от Стюарт (китара) и Деймиън (клавир). През 1996 е издаден миниалбумът „Vempire or Dark Faerytales in Phallustein“, като Джейърд Диметър („Дисембър Муун“) записва допълнителните китари. Включеният материал е част от предвидения за предстоящия нов албум, като фигурира и нова версия на парчето "The Forest Whispers My Name". "Vempire" е изпълнен с бързи зловещи музикални хармонии, които грабват слушателя и го отнасят в свят на тъмни фантазии и легенди. Вторият дългосвирещ албум, носещ името "Dusk And Her Embrace" и продуциран от Kit Woolven (Cathedral, Thin Lizzy), се появява през 1996. В записите за пръв път участва и новият китарист Gian Pyres. "Dusk..." е най-мрачната творба на групата до момента, като същеврвеменно включва изключително богати и разнообразни мелодии. "Искахме този албум да надмине като звучене кой да е нормален албум." - споделя Dani. "Искахме да звучи нечовешки, но да има и известен филмов елемент. Според мен е подходящ за слушане като саундтрак към някой филм за Дракула или дори нещо апокалиптично като "Война на световете". Албумът "Dusk..." е издаден от Music For Nations. В творбата са усеща и силното вокално присъствие на Sarah Jezebel Deva, чийто ангелски глас контрастира с яростните изпълнения на Dani - звучене, което завбъдеще ще се превърне в запазена марка на групата. През 1997 Cradle свирят на фестивалите Dynamo и Milwaukee Metal Fest. Скоро след това ги напуска клавиристът Damien. Мястото му е заето от Les Smith, известен още като Lecter (ex- Anathema & Ship Of Fools). През 1998 излиза шедьовърът "Cruelty And The Beast", обединяващ агресивния стил на Cradle Of Filth с ново, невероятно мелодично звучене.

По време на турнетата след издаването на албума бандата се сблъсква с много проблеми, породени предимно от консервативните схващания в някои държави. Фенове са арестувани по обвинения в подклаждане на насилие, най-вече защото носят тениски на групата. В ограничен тираж е издадена специална версия на албума, която е забранена в много страни поради незензурирания снимков материал. Dani Filth коментира ситуацията така: "Всяко нещо, което разчупва стереотипите, първоначално бива осъдено като аморално. На нас това не ни пречи. Винаги сме се старали да изкарваме на показ покварата и пороците, не добродетелите. Така и ще продължим да правим, все едно дали ни обичате или мразите. Целта ни е да вълнуваме хората." В текстов аспект "Cruelty..." разказва историята за легендарната графиня Елизабет Батори, която с остаряването си губела някогашната си красота и се опитвала да я възстанови, къпейки се в кръвта на девици. В албума са майсторски преплетени сюжет и музика, където вътрешните терзания на един изстрадал ум са пресъздадени по неповторим начин. В началото на 1999 барабанистът Nick Barker напуска поради музикални разногласия. На неговия пост последователно застават Was Sarginson (ex-The Blood Divine и December Moon), Dave Hirschheimer (ex-Infestation) и Adrian Erlandsson (ex-At The Gates, The Haunted). Групата записва първия си сингъл "From The Cradle To Enslave" и издава едноименен видеоклип - един от най-кървавите видели бял свят. В EP-то "From The Cradle To Enslave" са включени още пет парчета, сред които два кавъра и чисто новата песен "Of Dark Blood And Fucking". Lecter е изгонен от бандата, а вместо него клавирите поема Martin Powell - бившият цигулар на My Dying Bride. В този нов състав Cradle Of Filth записват новия си дългосвирещ албум - "Midian" (2000). Новият клавирист внася интересно звучене, а откъм вокали Dani е още по-силен от преди, комбинирайки животинско грухтене с умопомрачителни писъци и речетативи. Китарите са тежки както винаги, на моменти се чуват сола. "Midian" за пореден път утвърждава бандата като една от най-влиятелните в съвременния блек метъл, постигайки рекордни успехи. През 2001 излиза LP-то "Bitter Suites To Succubi", съдържащо презаписан материал от ранните години на групата, няколко нови парчета и кавър на песента "No Time To Cry" на The Sisters of Mercy. 2002-ра отбелязва издаването на сборният албум "Lovecraft & Witchhearts" и на концертното DVD "Heavy, Left Handed and Candid". Китаристът Gian и басистът Robin напускат състава, като китарите остават изцяло в ръцете на ветерана Paul Allender, a басът е поет от Dave Pubis. В края на годината бандата влиза в студио за записите на шестия си дългосвирещ албум, озаглавен "Damnation And A Day". Творбата надминава по мащабност всички досегашни албуми на групата, като звучи още по-тежко от Midian и същевременно величествено. В записите участват оркестър и хор, които формират идеален фон за траш издевателствата на Paul и унищожителните вокали на Dani, а клавирите на Martin са точно на място - без да доминират звуковата картина. Албумът е концептуален и представя меко казано "нестандартния" прочит на Dani на избрани библейски пасажи - от бунта на Луцифер, през изкушаването на човека до Апокалипсиса... Възхвалявани и отричани, Cradle Of Filth са една от групите, които промениха екстремната музика с творбите си. Наричат ги комерсиални, артисти, и т.н. - обвинения, които музикантите подминават с пренебрежение. Според много фенове на олдскуул блека Cradle свирят блек метъл. Това е вярно, защото двете простички думи "блек метъл" носят едва частица от невероятната красота, мощ и емоция в музиката на групата.

## [редактиране] Състав

## [редактиране] Дискография

"Invoking the unclean 1991" "Orgiastic the pleasure Demo '92" "Total Fucking Darkness" (1993 DEMO) "The Principle Of Evil Made Flesh" (1994) "Live In Berlin '95" (1995) "V Empire Or Dark Faerytales In Phallustein" (1996) "Dusk And Her Embrace" (1996) "I Raped The Virgin Mary And Hung The Bastard Christ" (1997) "Sodomizing The Virgin Vamps" (1997) "Cruelty And The Beast" (1998) "From The Cradle To Enslave" (1999) "Live In Dynamo '99" (1999) "The Princess Of Darkness" (1999) "Midian" (2000) "Bitter Suites To Succubi" (2001) "Lovecraft & Witch Hearts" (2002) "Live Bait For The Dead" (2002) "Damnation And A Day" (2003) "Nymphetamine" (2004) "Thornography" (2006) Stanio 0p0

## [редактиране] Външни препратки

- Български фенклуб на групата

Взето от „http://bg.wikipedia.org../../../c/r/a/Cradle_Of_Filth_f11c.html“.

Категории: Британски музикални групи

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- Deutsch
- English
- Español
- Suomi
- Français
- עברית
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Română
- Русский
- Slovenčina
- Svenska
- Türkçe
- Українська